ufal/npfl147 huggingface dataset:
# White Island (Whakaari)
White Island (maor. Te Puia o Whakaari – strašná sopka) je aktívny stratovulkán a rovnomenný ostro nachádzajúci sa asi 48 km východne od pobrežia Severného ostrova Nového Zélandu. Názov White Island pochádza od Jamesa Cooka, nakoľko bol zahalený v oblaku bielych pár.
Andezitovo-dacitový stratovulkán je pomerne aktívny, od roku 1826 bolo zaznamenaných vyše 35 explozívnych a freatických erupcií, spojených s emisiami sopečných plynov, vulkanického popola a láv. Aj pred týmto obdobím však tvoril súčasť maorských legiend. Topografia povrchu sa značne mení, nakoľko erupciami vznikajú stále nové krátery.
Na ostrove sa nachádza opustená baňa na síru, ktorá sa tu ťažila s prestávkami od roku 1880. V roku 1914 sa zrútila časť steny severného krátera, čo vyvolalo lahár, ktorý zabil 10 robotníkov. V roku 1923 sa ťažba obnovila, ale koncom roku 1930 bola v dôsledku nerentability definitívne ukončená. Zvyšky budov stále zostávajú na ostrove a pomaly chátrajú.
Whakaari je od roku 1953 prírodná rezervácia.[chýba zdroj] Na ostrov sa organizujú výlety loďou, príp. vrtuľníkom. 
Aj keď je sopečná aktivita permanentne monitorovaná, nedá sa s istotou predvídať. K poslednej masívnej erupcii vulkánu došlo 9. decembra 2019. V tom čase bolo na ostrove 47 ľudí - 22 z nich zahynulo, ďalších 25 ľudí s vážnymi poraneniami sa podarilo zachrániť.

## Iné projekty
- Commons ponúka multimediálne súbory na tému Whakaari/White Island
# Pokutský potok
Pokutský potok je potok na Strednom Pohroní, v severnej časti okresu Žarnovica. Je to ľavostranný prítok Kľaku, meria 10,6 km a je tokom IV. rádu. 
Pramení v pohorí Vtáčnik, v podcelku Nízky Vtáčnik, na severovýchodnom svahu vrchu Vtáčnik (1 345,8 m n. m.) v nadmorskej výške okolo 1 160 m n. m. Od prameňa tečie severojužným smerom, sprava priberá krátky prítok z východného svahu Vtáčnika (na ňom najvyšší vodopád v CHKO Ponitrie, prepadáva cez doskovité andezity) a ďalší z juhovýchodného svahu Vtáčnika. Oblúkom sa stáča, na krátkom úseku tečie na východ a preteká Hlbokou dolinou. Opäť sa oblúkom stáča na juh, sprava priberá Čertov potok (pri horárni Pokuty), na dolnom toku preteká v blízkosti detského tábora Kollárová na ľavom brehu a pod svahmi vrchu Za žliabkom, následne preteká okrajom Ostrogrúnskej kotliny. Napokon sa stáča na juhozápad a severne od obce Hrabičov, pod južným hrebeňom vrchu Ostrý grúň pri osade Pilhovci, ústi v nadmorskej výške okolo 388 m n. m. do Kľaku.
# Pásomnice (Eucestoda)
Pásomnice (Eucestoda, Eucestodes) sú podtriedou triedy pásomníc. Vlastné pásomnice, v dospelosti vždy rozlíšené na scolex, krčok a reťaz proglotidov. Prvé invázne štádium (koracídium alebo onkosféra) má vždy 6 háčikov.

## Systematika
V starších systémoch sa rozdeľovali do piatich radov. V novších do desiatich radov (4 z nich žijú výlučne v mori) a v najnovších do trinástich.

### 10 radov
- podtrieda: pásomnice (Eucestoda, Eucestodes) 
  - rad: stopkatky (Tetraphyllidea)
  - rad: štrbinovky (Pseudophyllidea)
  - rad: kruhovky (Cyclophyllidea)
  - rad: Diphyllidea
  - rad: Spathebothriidea
  - rad: Trypanorhyncha
  - rad: Caryophyllidea
  - rad: Proteocephalidea
  - rad: Gyrocotylidea
  - rad: Tetrabothriidea


### 13 radov
- - rad: stopkatky (Tetraphyllidea)
  - rad: štrbinovky (Pseudophyllidea)
  - rad: kruhovky (Cyclophyllidea)
  - rad: Diphyllidea
  - rad: Spathebothriidea
  - rad: Trypanorhyncha
  - rad: Caryophyllidea
  - rad: Proteocephalidea
  - rad: Aporidea (resp. rad Tetrabothrridea - napr. podľa Eric P. Hoberg, Jean Mariaux, Daniel R. Brooks. 2001. Phylogeny among orders of the Eucestoda (Cercomeromorphae): Integrating morphology, molecules and total evidence. D.T.J. Littlewood and R. bray (eds.), 112-126. London: Taylor & Francis)
  - rad: Haplobothriidea
  - rad: Lecanicephalidea
  - rad: Litobothridea
  - rad: Nippotaeniidea


## Iné projekty
- Wikidruhy ponúkajú informácie na tému Pásomnice (Eucestoda)
# Bezvěrov
Bezvěrov je obec v Česku v okrese Plzeň-sever v Plzenskom kraji. 1. januára 2012 tu žilo 673 obyvateľov, z toho 347 mužov a 326 žien, pričom priemerný vek v obci bol 40,9 roka (muži 40,6 roka, ženy 41,3 roka).

## Iné projekty
- Commons ponúka multimediálne súbory na tému Bezvěrov
# Marušsko-turdská župa (Uhorsko)
Marušsko-turdská župa resp. Maruško-turdská stolica (po latinsky: comitatus Marosiensis et Thordensis, po maďarsky: Maros-Torda vármegye, po rumunsky: Comitatul Mureş-Turda, po nemecky: Komitat Mieresch-Thorenburg) bola župa resp. stolica v Uhorsku. V súčasnosti jej územie leží v strednom Rumunsku (kedysi východné Sedmohradsko). Hlavným mestom bolo mesto Târgu Mureş (lat. Novum Forum Siculorum, maď. Marosvásárhely, nem. Neumarkt am Mieresch alebo Siget).

## Iné projekty
- Commons ponúka multimediálne súbory na tému Marušsko-turdská župa (Uhorsko)
# Sorbitan monolaurát
Sorbitan monolaurát (bežné komerčne známy ako alkamuls s 20, glycomul lC a Span 20) je zmesou esterov vytvorených z mastnej kyseliny laurovej a polyolov odvodených od sorbitolu, vrátane sorbitanu a izosorbidu. Ako prídavná látka do potravín je označený E číslom E493.
# Svätý Ján Krstiteľ (Leonardo da Vinci)
Svätý Ján Krstiteľ je názov obrazu namaľovaného talianskym renesančným umelcom Leonardom da Vincim okolo roku 1513.
Dielo patriace k umelcovým posledným obrazom je veľmi pôsobivým zobrazením svätca. Pochádza z Leonardovho rímskeho pôsobenia.
Obraz predstavuje sv. Jána Krstiteľa so sotva viditeľnými atribútmi: krížom a odevom z ťavej srsti. Na diváka sa pozerá milá tvár mladého muža s úsmevom, pripomínajúcim úsmev Mony Lisy. 
Veľavravné je svätcovo gesto pravej ruky. Je symbolickým znázornením Jánovej úlohy ako proroka a zvestovateľa Kristovho príchodu. Súčasne zdvihnutý prst poukazuje na fakt, že človek iba prostredníctvom krstu dosiahne spasenie v nebi. 
Obraz patrí k jedným z najdiskutovanejších umelcových diel. Otázkou je napr. zženštilá postava Jána Krstiteľa, presne vystihujúca Leonardov zvláštny ideál krásy, kedy muži dostávajú ženské rysy a rovnako ženy zbavuje feministických znakov. Súvis tu treba zrejme hľadať so životným príbehom umelca, podozrivého a v roku 1476 i obvineného z homosexuálnych vzťahov.
V roku 1516 Leonardo opustil Taliansko, aby sa na zvyšok života usadil vo Francúzsku. Obraz putoval s ním a po jeho smrti sa stal majetkom francúzskeho kráľa Františka I. Dnes patrí k vzácnym exponátom parížskeho Louvru.
# Jannu
Jannu (Kumbhakarna) je vrch v Nepále, vysoký 7 710 m n. m. Leží v Sikkimských Himalájach, v horskej skupine Káčaňdžunga Himal.
Vrch bol objavený v roku 1909. Patrí medzi najťažšie dostupné sedemtisícovky. Prvovýstup na vrchol sa podaril francúzskym horolezcom v roku 1962. V roku 1981 vystúpili na Jannu aj slovenskí horolezci.

## Iné projekty
- Commons ponúka multimediálne súbory na tému Jannu
# NGC 5776
Súradnice:  14h 54m 33s; 02° 58′ 01″
NGC 5776 je galaxia v súhvezdí Panna, ktorú objavil nemecký astronóm Heinrich Louis d’Arrest 27. apríla 1862.
Jej zdanlivá hviezdna veľkosť je 14,1.
# Paríž (rieka)
Paríž je kanalizovaný vodný tok na južnom Slovensku, na Podunajskej nížine, preteká územím okresu Nové Zámky. Je to pravostranný prítok Hrona s dĺžkou 41,5 km, plochou povodia 224 km² a priemerným prietokom v ústí 0,2 m³/s. Je vodným tokom III. rádu.
Paríž je umelo upraveným nížinným vodným tokom s prevažne vodohospodárskou funkciou (vodné nádrže, zavlažovacie kanály), ako aj významným krajinotvorným prvkom a biotopom vodnej flóry a fauny. Údolím Paríža viedla v dávnej geologickej dobe pradolina, v ktorej na úseku od dnešnej obce Dvory nad Žitavou k obci Strekov tiekla východným smerom Žitava.

## Prameň
Pramení v Podunajskej pahorkatine, v podcelku Hronská pahorkatina, v časti Bešianska pahorkatina, severne od obce Kolta, v nadmorskej výške približne 188 m n. m.

## Opis toku
Od prameňa tečie najprv na juh cez obec Kolta, za obcou napája vodnú nádrž Jasová, do ktorej zľava ústi Leština. Ďalej vytvára oblúk, sprava priberá málo vodnatý prítok pretekajúci obcou Jasová a pokračuje obcou Dubník. Tu priberá ľavostranný Háj a za obcou vteká do vodnej nádrže Železná brána. Z nádrže tečie západným smerom, rozširuje svoje koryto a sprava priberá Batov.
Potom sa stáča a tečie juhojuhovýchodným smerom okrajom obce Rúbaň, zľava priberá potok Cegléd, na ktorom boli vybudované dva väčšie a jeden malý rybník. Následne preteká obcou Strekov, stáča sa viac na juhovýchod a preteká rozsiahlym močaristým územím s porastom tŕstia na oboch brehoch. Tu tečie chráneným územím Alúvium Paríža, potom popri obci Nová Vieska a následne vstupuje do NPR Parížske močiare, významného biotopu vodného vtáctva medzinárodného významu. Tu sa vetví na dve ramená (Bočný kanál), pričom sa obe stáčajú na východ a opätovne spájajú za obcou Gbelce (119,2 m n. m.) a zároveň zľava priberá Svodínsky potok.
Na krátkom úseku potom tečie severovýchodným smerom, avšak vzápätí sa stáča na východ. Tečie v blízkosti obce Šarkan a osady Diva, sprava priberá krátky prítok pretekajúci obcou Ľubá a vteká do vodnej nádrže Kamenný most. Do nej sa zľava vlieva Krovina (115,4 m n. m.) a Paríž sa potom stáča na juhovýchod. Preteká okrajom obce Kamenný Most, zľava priberá Kamenínsky kanál a následne ústi do Hrona.

## Geomorfologické celky
- Podunajská pahorkatina
  - podcelok Hronská pahorkatina
    - časti Bešianska pahorkatina a Strekovské terasy (na dolnom toku oddeľuje Strekovské terasy na ľavom brehu od Belianskych kopcov na pravom brehu)


## Prítoky
- pravostranné: prítok z oblasti Lúčky, prítok z obce Jasová, Batov, prítok prameniaci západne od obce Rúbaň (129,0 m n. m.), Bočný kanál (119,2 m n. m.), dva prítoky pretekajúce obcou Šarkan a potok z obce Ľubá
- ľavostranné: Leština, Háj, Cegléd, Svodínsky potok (119,2 m n. m.), prítok prameniaci severne od osady Diva, Krovina (115,4 m n. m.) a vodný kanál od obce Kamenín


## Ústie
Paríž sa vlieva do Hrona východne od obce Kamenný Most v nadmorskej výške 108,4 m n. m.

## Obce
- Kolta
- Dubník
- Rúbaň
- Strekov
- Gbelce (okrajom, osada Paríž)
- Šarkan (okrajom, osada Diva)
- Kamenný Most (okrajom)


## Iné projekty
- Commons ponúka multimediálne súbory na tému Paríž (rieka)
# Východný dištrikt
Východný dištrikt (úplne Východný dištrikt Evanjelickej cirkvi augsburského vyznania na Slovensku) je územnosprávna organizačná jednotka Evanjelickej cirkvi a.v. na Slovensku. Je jedným z dvoch dištriktov so sídlom v Prešove. Východný dištrikt má 6 seniorátov, v ktorých je 132 cirkevných zborov.

## Sídlo biskupa
- Liptovský Mikuláš (1919 – 1930)
- Prešov (1930 – 1945)
- Košice (1945 – 1994)
- Prešov, Svätopluková ulica (1994 – 1998)
- Prešov, Hlavná ulica – Staré kolégium (1998-)
- Sídlo úradu: Hlavná 137, P.O.Box 119, 080 01 Prešov
  - Telefón/fax: 051/772 25 15, +421 918 828 379
  - E-mail: sekretariat@vychodnydistrikt.sk
  - Web: www.vychodnydistrikt.sk

Najvyšším orgánom dištriktu je dištriktuálny konvent, tvoria ho:
1. Členovia dištriktuálneho presbyterstva
2. Členovia predsedníctiev seniorátov
3. Delegáti seniorátov
4. Riaditeľ dištriktuálneho biskupského úradu – poradný hlas


## História
- 28. októbra 1918 vznik Česko-slovenskej republiky, čo umožnilo samostatný vývin evanjelickej a. v. cirkvi na Slovensku.
- 21. januára 1919 Vavro Šrobár, minister s plnou mocou pre správu Slovenska, zvoláva 70 popredných cirkevných predstaviteľov evanjelickej cirkvi na poradu do Žiliny. Na nej bola vyhlásená autonómia evanjelickej a. v. cirkvi na Slovensku.
- 2. apríl 1919 sa zišla Generálna rada, rozdelenie ECAV do dvoch dištriktov a na senioráty. Pre každý dištrikt a každý seniorát boli zvolení aj administrátori do najbližšej synody.
- 18. januára do 24. mája 1921 sa v Trenčianskych Tepliciach konala Prvá synoda v novom štáte. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov – Východného a Západného. Východný dištrikt tvorilo deväť seniorátov: Abovsko-zemplínsky, Gemerský, Liptovský, Malohontský, Oravský, Podtatranský, Spišský, Šarišský, Turčiansky.
- Celkovo sa v dištrikte nachádzalo 160 zborov.
- 1953 prijatie cirkevnej ústavy, kde do Východného dištriktu patrili nasledujúce senioráty:

1. Gemerský seniorát
2. Košický seniorát
3. Liptovsko-oravský seniorát
4. Šarišsko-zemplínsky seniorát
5. Tatranský seniorát
6. Turčiansky seniorát

- 1993 prijatie novej ústavy v Uhrovci. Územné členenie dištriktu sa nezmenilo.


## Biskupi VD po roku 1919
- Jur Janoška v pozícii administrátora 1919 – 1921, vo funkcii biskupa 1922 – 1930 a zároveň generálny biskup
- Vladimír Pavol Čobrda (1930 – 1953) zároveň aj generálny biskup (1933 – 1951)
- Július Krčméry (1953 – 1958)
- Štefan Kátlovský (1958 – 1968)
- Juraj Lukáč, administrátor (1969)
- Július Filo st. (1970 – 1994)
- Ján Midriak (1994 – 2000)
- Igor Mišina (2000 – 2006)
- Jozef Havrila, administrátor (2006 – 2008)
- Slavomír Sabol (2008 – 2020)
- Peter Mihoč (2020 - )


## Externý zdroj
- Východný dištrikt ECAV oficiálna stránka
- Mgr. Ján Bunčák, Zborník cirkevnoprávnych predpisov ECAV na Slovensku v platnom znení, Aktualizovaný 1. októbra 2014
# Karol Kahoun
Doc. PhDr. Karol Kahoun, CSc. (* 13. september 1930, Boleráz – † 18. máj 2019, Bratislava) bol slovenský historik umenia, pamiatkár a univerzitný pedagóg. Venoval sa vedeckovýskumnej práci (so zameraním na gotickú sakrálnu architektúru na Slovensku), galerijnej, muzeálnej, pamiatkárskej a publicistickej činnosti.

## Život
Stredoškolské štúdium absolvoval na Štátnom gymnáziu v Trnave. V roku 1954 zavŕšil štúdium národopisu – dejín umenia na Filozofickej fakulte Univerzity Komenského v Bratislave (FiF UK). Ešte počas štúdia, v rokoch 1952 – 1954, sa pod vedením svojich pedagógov Václava Mencla, Vladimíra Wagnera a Alžbety Güntherovej-Mayerovej zúčastnil výskumov zameraných na prvý súpis pamiatok na Slovensku. Po spromovaní začal pôsobiť ako odborný asistent na FiF UK v Bratislave. V roku 1969 získal titul doktora filozofie v odbore teória a dejiny výtvarných umení a v roku 1979 sa habilitoval v odbore staršie dejiny slovenského a európskeho výtvarného umenia. Po nežnej revolúcii v roku 1989 sa stal vedúcim obnovenej Katedry dejín výtvarného umenia FiF UK (funkciu zastával do roku 1993) a od roku 1995 do roku 2010 pôsobil na Katedre dejín umenia a kultúry Filozofickej fakulty Trnavskej univerzity v Trnave. Prednášal aj na Vysokej škole múzických umení v Bratislave.
Vo svojej vedeckovýskumnej činnosti sa zameral na staršie obdobie architektúry a sochárstva na Slovensku, najmä na gotickú sakrálnu architektúru na Slovensku, a to napriek vládnucej, protinábožensky zameranej komunistickej ideológii, čo znamenalo, že výsledky niektorých svojich bádaní mohol publikovať až neskôr Je autorom monografií a syntéz Neskorogotická architektúra na Slovensku a stavitelia východného okruhu (1973), Ladislav Snopek (1974), Klára Patakiová (1978), Bratislavská primátorská reťaz : dejiny a prítomnosť mesta (1983), Vojtech Löffler (1984), Tibor Bartfay (1988) a Gotická sakrálna architektúra Slovenska (2002). Prispel tiež k formovaniu zásad pamiatkovej starostlivosti na Slovensku.
Od polovice 60. rokov 20. storočia bol členom (neskôr aj podpredsedom československej sekcie) Medzinárodnej organizácie výtvarných kritikov (franc. Association internationale des critiques d’art, AICA) pri Organizácii Spojených národov pre vzdelávanie, vedu a kultúru (UNESCO). V rokoch 1995 – 2005 bol predsedom Umeleckohistorickej spoločnosti Slovenska pri Slovenskej akadémii vied. V roku 2005 mu prezident Slovenskej republiky Ivan Gašparovič udelil Rad Ľudovíta Štúra II. triedy.
Zomrel ráno 18. mája 2019 v Bratislave.
# NGC 2994
Súradnice:  09h 47m 16s; 22° 05′ 21″
NGC 2994 je galaxia v súhvezdí Lev, ktorú objavil anglický astronóm John Herschel 24. februára 1827.
Jej zdanlivá hviezdna veľkosť je 13.
# Odeská ulica (Bratislava)
Odeská ulica (časť cesty III/1030) je čiastočne jednosmerná ulica v Bratislave, v mestskej časti Podunajské Biskupice. Križuje sa spolu s 5 ulicami: Žiacka, 8. mája, Pri trati, Orenburská a II/572.
Ulicu tvorí zástavba rodinných domov, medzi ktorými sa nachádza firma na servis a opravu lístkových automatov MHD - Mikomat a Stavebný úrad Podunajské Biskupice. Ďalej križuje železničné priecestie trate Bratislava – Komárno pri železničnej stanici Podunajské Biskupice. Následne prechádza okolo kovošrotu Palkov a vychádza z Bratislavy. Je čiastočne rovnobežná s Orenburskou ulicou.

## Blízke ulice
- Staromlynská ulica
- Vetvárska ulica
- Učiteľská ulica
- Žiacka ulica
- Orenburská ulica
- 8. mája
- Pri trati
- II/572


## Dopravné spojenie
- 8. mája (Ul. 8. mája)
  -    
(stav k 2. septembru 2024)[5][6][7][8]
# Queensway (stanica metra)
Queensway je jedna zo staníc londýnskeho metra nachádzajúca sa v londýnskom obvode City of Westminster, v štvrti Bayswater. Poloha stanice je na rohu ulíc Queensway a Bayswater Road, severozápadne od záhrad Kensington Gardens. Nachádza sa v tarifnej zóne č. 1.

## História
Stanicu otvorili 30. júla 1900 pod názvom Queen's Road a premenovali ju na dnešný názov 9. septembra 1946. Vonkajšia budova je pôvodná, navrhnutá architektom Harrym Bell Measuresom, ktorý navrhol aj niekoľko ďalších staníc na Central Line.
Stanica bola uzavretá od 8. mája 2005 do 14. júna 2006 pre rekonštrukčné práce. Tie boli podmienené nutnosťou vymenenia výťahov v stanici, ktoré boli veľmi staré a mali dosť často poruchy. Pri rekonštrukcii nahradili staré pôvodné lampy replikami. Spoločnosť Metronet, ktorá udržiava okrem iných liniek aj Central Line mala práce pôvodne dokončiť už 9. mája 2006. Keď však nesplnila ani druhý termín – 12. máj, generálny riaditeľ Transport for London Tim O'Toole na tlačovej konferencii kruto poznamenal, citujúc: „Toto bol ďalší a dúfam posledný termín projektu, čo Metronet nedodržal.“ Stanica bola znovu otvorená 14. mája 2006. Počas rekonštrukcie bola najbližšia stanica Bayswater, vzdialená len cca 100 metrov. Aj keď sú tieto dve stanice tak blízko, prepojené nie sú.

## Linky
Stanicu obsluhuje jedna linka:
- na Central Line sa nachádza medzi stanicami Notting Hill Gate a Lancaster Gate.


## Iné projekty
- Commons ponúka multimediálne súbory na tému Queensway (stanica metra)
# Gmina Stegna
Gmina Stegna je vidiecka gmina v Poľsku v Pomoranskom vojvodstve.
Má rozlohu 169,57 km² a žije tu 9519 obyvateľov (2006), priemerná hustota zaľudnenia je 56,14 osôb/km².
Sídlom powiatu, v ktorom sa gmina nachádza, je mesto Nowy Dwór Gdański.
# Brašovská župa (Uhorsko)
Brašovská župa alebo Brašovská stolica resp. Brašovský komitát (rum. Comitatul Braşov, maď. Brassó vármegye, nem. Komitat Kronstadt) bola župa v Uhorsku. V súčasnosti jej územie leží v strednom Rumunsku (Brašovská župa). Hlavným mestom bolo mesto Brašov (rum. Braşov, maď. Brassó, nem. Kronstadt).
Župa bola vytvorená na území tzv. Burzenlandu v roku 1876, po zrušení autonómie Sedmohradska, ktorého súčasťou bolo územie dovtedy. Územie župy osídlili v 12. storočí nemeckí kolonisti, ktorí až do roku 1876 požívali autonómiu. V roku 1920 sa na základe trianonskej zmluvy stalo Sedmohradsko súčasťou Rumunska a Brašovská župa sa stala administratívnou jednotkou Rumunska.

## Iné projekty
- Commons ponúka multimediálne súbory na tému Brašovská župa (Uhorsko)
# NGC 2976
Súradnice:  09h 47m 15s; 67° 55′ 03″
NGC 2976 je špirálová galaxia typu Scp, člen Skupiny galaxií M81. Je relatívne malá, trochu zvláštna, so zaujímavou vnútornou štruktúrou. Dosahuje len zhruba 1/5 veľkosti našej Galaxie, čo predstavuje asi 20 000 svetelných rokov. Jej špirálová štruktúra nepôsobí veľmi zreteľne.
# Divadlo Atrapa
Divadlo Atrapa je ochotnícky divadelný súbor so sídlom v budove Galérie Umelka v Bratislave. Zakladateľom a riaditeľom je Jakub Lazarčík.  

## Autorské inscenácie
Divadlo Atrapa doteraz uviedlo tieto inscenácie:
- Prvé predstavenie (2007)
- This Is Who I Chose To Be (2009)
- O Mačičke v klobúčiku a čižmičkách (2009)
- Pavúk (2010)
- Princezná so zlatou hviezdou na čele (2010)
- Na verande je dobre (2010)
- Rozprávka o Jasietke (2011)
- PR0J3KT KAL1BR1UM (2011)
- Mama Elektrolux Z-117 (2012)
- Potraviny Pokrok (2014)
- Ona (2015)
- Ako si vytvoriť úspešný deň (Kurz pre začiatočníkov) (2016)
- 2 hodiny navyše (2018)


## Ďalšie aktivity
- účasť na podujatí Noc divadiel (2014, 2015, 2016, 2018)
- účasť na performancii Papierovanie (2018) umelkyne Maje Štefančíkovej
- účasť na performancii Prchavé súsošie (2019) umelkyne Maje Štefančíkovej
# NGC 4377
Súradnice:  12h 25m 12s; 14° 45′ 44″
NGC 4377 je galaxia v súhvezdí Vlasy Bereniky, ktorú objavil britsko-nemecký astronóm William Herschel 19. februára 1784.
Jej zdanlivá hviezdna veľkosť je 11,7.
# 3C 75
Súradnice:  02h 57m 43s; 06° 01′ 05″
3C 75 je binárna čierna diera v skupine galaxií Abell 400. Pohybuje sa rýchlosťou 1200 km/s. 

## Galéria
- 3C 75 odfotená cez SDSS
- Rádiový obrázok 3C 75
# Zoznam chemických článkov/?
| Portal | Chemický portál |

Tento index bol automaticky vygenerovaný podľa tejto kategorizácie. Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?-
Β-Kryptoxantín · Β-leucín · Β-Ureidopropionáza
# Bubon (hudba)
Bubon je súhrnný názov pre bicie hudobné nástroje, ktoré sa rozozvučujú rozvibrovaním blany (tzv. blanofóny). Bubny sa považujú za najstaršie hudobné nástroje, ich nálezy pochádzajú až z praveku. Najdôležitejšou časťou bubnu je blana alebo tiež membrána. Blana bubnu sa vyrábala z kože či už kozej alebo teľacej, ale v niektorých dokumentoch sa uvádzajú bubny zo zaživa stiahnutej kože nepriateľov. Tieto poetické materiály sú dnes nahradené rôznymi druhmi plastov a niekedy sa používa aj kov (karibské plechové bubny). Koženú či plastovú membránu môže nahradiť aj telo bubnu (napr. africké udu). Bubny sa rozozvučujú použitím paličiek, rúk alebo čohokoľvek čím sa dá udierať.

## Iné projekty
- Wikicitáty ponúkajú citáty   od alebo o bubon
- Commons ponúka multimediálne súbory na tému Bubon (hudba)